Københavns Adresseavis, 1780-03-07
Da ingen Besvarelser ere indkomne paa de udsatte theoretiske Opgaver af det Kongel. Norske Videnskabers Selskab i Aaret 1779, ved bliver Selskabet, for indeværende Aar 1780 af Hs. Kongel. Høyheds Arveprinds Friderichs aarlige Gave at udsætte følgende nye Priismaterier: 300 Rdlr. for beste Afhandling og at tillave paa Landet i Norge bedre Malt end forhen, uden større Bekostning. 30 Rdlr. for beste Afhandling og FaarSkinds mindst bekostelige Beredning til Pelsverk, som kunde forarbeydes og bruges af Bondestanden i Norge til meere almindelig Vinter=Dragt. 30 Rdlr. for nøyagtig Beskrivelse over de forskiællige Maader at ødelægge Rovdyr, ved Forgift, Gildren, Grøfter, Snarer, med videre, som i Norge ere enten forsøgte, eller kunde der med Nytte bringes i Brug. 50 Rdlr. for en Afhandling og beste Maade at anlægge brugbare Tag= og Teglsteen=Brænderier Nordenfields i Norge, med sikkre Mærker paa de dertil brugbareste Leer Arter, samt Tegning over Ovnen og derved fornødne, men for Mængden ubekiendte, Redskaber. Alle disse Afhandlinger ønskes tydelig og kort affattede (paa 2 til 3 Ark i det høyeste) til Efterretning og Brug for Bondestanden; og ventes postfrie indsendte til Selskabet i Trondhiem inden førstkommende November Maaneds Udgang, skrevne paa Dansk eller Latin, under fremmed Haand og Segl med Forfatterens Navn i en forseglet Seddel, som fører lige Devise med den paa Afhandlingen tegnede. Slutning om Præmiernes Uddeeling til Kongelige Embedsmænd i Aggerhuus Stift. (See No. 31.) i Som Meddelere til disse allernaadigste Vindskibeligheds Belønninger har denne Gang allene anmeldet sig: Hr. Jachim von Wessel, Lieutenant ved det første Oplandske National Jnfanterie=Regiment, den samme, som i afvigte Aar erholdte den største Præmie af 150 Rigsdaler, og som paa sin Gaard Nedre=Qværn paa Hedemarken i 1778 har tilberedet 13720 QvadratAlen nye Ager, af en tilforn uduelig og med Steen i saadan Mængde opfyldt Grund, at derfra 10000 Læs ere bortførte og siden forbrugte, deels for Gierden at besvare, deels for Landingen fra Miøsen at beqvem giøre, til en 546 Alen lang og 3 Alen breed Broe, deraf at opføre. J samme Aar har han og bevirket saa betydelige Enge=Rydninger, at derved 190000 Qvadrat=Alen næsten unyttig Jord, naar den ved Grøfter eller Veiter, som endnu mangle, blive udtapper, til godt Engeland vil blive forvandlede. Han har des uden opbygt en nye Valke= og Stampe=Mølle, og fordenne saavel som for 11 andre Mølle= eller Sangbruge, ved et Fieldvands Opdæmning forebygget Mangel paa dertil fornødent Vand. Træe=Planteringer og andre forhen begyndte Indretninger har han i 1778 ligeledes med god Fremgang fortsadt. Hr. Onden von Schønshye, Lieutenant ved samme Regiment, som fra 1771 beboer sin Odelsgaard Schønsbye i Ringsager=Sogn paa Hedemarken, har efter den Tid af nye opbygt alle Gaardens Huse, gjort 17 Maal. (hvert 2401 Qvadrat=Alen) vild Udmark igjennem Rodhugning, Grøfters Anlæggelse, samt Tuers og Rødders Udrenskning til dueligt Agerland, hvorpaa i 1778 blev avlet 26 1/2 Tønde Rug, Byg, Havre og Blandkorn, endeel Hamp og Liin, samt 26 Læs Høe. Af lige uduelig Mark har han ogsaa oparbeidet en Huusmands Plads til en Tøndes Udsæd og 8 Læs Høe=Avling. En med Skong og Krat begroet Eng af 13 Mælingers Jndhold, (hver Mæling 448 Alen i Qvadrat) har han i sin Brugs Tid ladet oprydde, og paa samme Maade anseeligen forbedret en anden Eng, som udgiør en Strækning af 17 Mælinger; han har ogsaa anlagt en Kiøkken=Have og plantet 34 Ebletræer, hvoraf den halve Deel allerede bær Frugt.